రాజ్ మంగళ్ పాండే

రాజ్ మంగళ్ పాండే (1920 మే 10 - 1993 నవంబరు 22), భారతీయే రాజకీయవేత్త. జనతా దళ్ పార్టీ సభ్యుడిగా ఉత్తరప్రదేశ్ రాష్ట్రంలోని డియోరియా లోక్‌సభ నియోజకవర్గం నుండి 9వ లోక్‌సభకు ఎన్నికయ్యాడు. 1990 నుండి 1991 వరకు చంద్రశేఖర్ ప్రభుత్వంలో మానవ వనరుల అభివృద్ధి మంత్రిగా పనిచేసాడు.

 వ్యక్తిగత జీవితం 
రాజ్ మంగళ్ పాండే 1920 మే 10న బ్రిటిష్ ఇండియాలోని యునైటెడ్ ప్రావిన్సెస్ (ఇప్పుడు ఉత్తర ప్రదేశ్)లోని డియోరియా జిల్లా సోహాంగ్ లో జన్మించాడు. అలహాబాద్ విశ్వవిద్యాలయం నుండి బ్యాచిలర్ ఆఫ్ ఆర్ట్స్, బ్యాచిలర్ అఫ్ లా డిగ్రీలను పొందాడు. స్వాతంత్య్ర ఉద్యమాల్లో పాల్గొన్నాడు. 1933లో ఆయన సరస్వతి దేవిని వివాహం చేసుకున్నాడు. ఈ దంపతులకు ముగ్గురు కుమారులు, నలుగురు కుమార్తెలు ఉన్నారు.
 రాజకీయ జీవితం 
రాజ్ మంగళ్ పాండే వరుసగా నాలుగుసార్లు శాసనస1భ సభ్యుడిగా ఎన్నికయ్యాడు. భారత జాతీయ కాంగ్రెస్ పార్టీలో చేరి ప్రారంభంలో సీనియర్ నాయకుడు నిర్మల్ చంద్ర చతుర్వేది, ఎంఎల్సి వద్ద సహాయం అందుకున్నాడు. 1969, 1974లో ఆయన కాంగ్రెస్ పార్టీ టిక్కెట్ పై గెలిచాడు. 1977లో జనతా పార్టీలో చేరి జనతా పార్టీ టిక్కెట్ పై ఉత్తర ప్రదేశ్ శాసనసభ ఎన్నికల్లో పోటీ చేసాడు. 1984లో ఆయన కాంగ్రెస్ టిక్కెట్ పై డియోరియా నియోజకవర్గం నుండి 8వ లోక్‌సభకు ఎన్నికయ్యాడు. ఆ తరువాత, ఈయన 1989లో జనతా దళ్ లో చేరి డియోరియా నియోజకవర్గం నుండి 9వ లోక్‌సభకు తిరిగి ఎన్నికయ్యాడు.

1990 నవంబరులో జనతాదళ్ పార్టీని విడిచిపెట్టి చంద్రశేఖర్ ప్రభుత్వాన్ని ఏర్పాటు చేసిన 64 మంది ఎంపీలలో ఆయన ఒకడు. చంద్రశేఖర్ ప్రభుత్వంలో ఆయన మానవ వనరుల అభివృద్ధి మంత్రిగా నియమించబడ్డాడు.

 మరణం 
రాజ్ మంగళ్ పాండే 1993 నవంబరు 22న కాన్పూర్ లో 73 సంవత్సరాల వయసులో మరణించాడు.

 మూలాలు 

వర్గం:భారత మంత్రివర్గం సభ్యులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:1993 మరణాలు
వర్గం:1920 జననాలు